**Jyrki Välivaara** (s. 30. toukokuuta 1976 Jyväskylä) on suomalainen entinen jääkiekkopuolustaja ja maailmanmestari. Hän pelasi urallaan SM-liigassa yhteensä 520 runkosarjaottelua tehopistein 58+103=161 ja keräten 314 jäähyminuuttia sekä 66 playoff-ottelua tehopistein 5+15=20 ja keräten 40 jäähyminuuttia. Välivaara pelasi urallaan myös viisi kautta Ruotsissa ja yhden KHL:ssä. Hän oli hyökkäävä puolustaja, jonka vahvuuksiin kuuluivat luistelu, kiekonhallinta, laukaus ja rauhallisuus. Välivaara ei ollut pitkästä varrestaan huolimatta kuitenkaan kovin fyysinen pelaaja, eikä aina parhaimmillaan esimerkiksi vastustajan voimahyökkääjiä vastaan. Välivaara oli varsin monikäyttöinen puolustaja, joka sai paljon vastuuta ylivoimallakin.

Ura
---

### Seuraura

Välivaara oli Jyväskylän Lohi-Kiekon kasvatti. Hän siirtyi B-juniori-ikäisenä JYPiin voitti A-nuorten Suomenmestaruuden sekä kauden 1994–1995 että 1996–1997 päätteeksi. Välivaara oli molempina kausina myös joukkueensa tehokkain puolustaja runkosarjassa. JYPin SM-liigajoukkueeseen hän nousi kuitenkin kaudella 1997–1998 tultuaan yli-ikäiseksi A-nuorissa. Välivaaran tulokaskausi toi 47 runkosarjaottelussa tehot 2+3=5. Hän oli joukkueen ainoa täyden kauden pelannut pelaaja, jonka teholukema (+1) oli plussan puolella. Kaudella 1999–2000 Välivaara oli tehoilla 5+13=18 JYPin tehokkain puolustaja Kalle Koskisen kanssa.

Neljän JYPissä vietetyn SM-liigakauden jälkeen Välivaara siirtyi kaudeksi 2001–2002 2+1-vuotisella sopimuksella Tapparaan. Hän teki SM-liigan yhden kauden maaliennätyksensä kymmenellä osumallaan. Välivaara voitti Tapparan sisäisen tehotilaston lukemalla +20. Hän voitti kauden päätteeksi SM-hopeaa. Kaudella 2002–2003 Välivaara teki puolustajalle varsin kummalliset tehot 7+0=7. Hän oli Tapparan eniten maaleja tehnyt puolustaja, mutta Välivaaran kausi päättyi kuitenkin 40 ottelun jälkeen rannevammaan tammikuussa 2003. Hän voitti kauden päätteeksi Suomenmestaruuden.

Tappara ei käyttänyt Välivaaran sopimuksessa ollutta optiota, joten hän jatkoi uraansa kaudella 2003–2004 Ruotsin Elitserienissä Linköpings HC:n riveissä. Välivaara oli joukkueen tehokkain puolustaja tehoilla 2+14=16. Kesken neljännen Linköping-kautensa 2006–2007 hän siirtyi Elitserienin nousijajoukkue Malmö Redhawksiin, jonka kausi päättyi kuitenkin putoamiseen. Välivaara vietti Malmössä näin ollen seuraavan kautensa 2007–2008 sarjatasoa alempana HockeyAllsvenskanissa. Hän sijoittui tehoilla 5+23=28 sarjan puolustajien pistepörssissä kuudenneksi. Välivaaran sopimus Malmön kanssa olisi kestänyt vielä kauden 2008–2009, mutta se päätettiin purkaa yhteisymmärryksessä joukkueen kanssa, kun Välivaara halusi palata Suomeen.

Kaudeksi 2008–2009 Välivaara palasi kaksivuotisella sopimuksella kotikaupunkiinsa JYPin riveihin. Hän voitti kauden päätteeksi Suomenmestaruuden. Kaudella 2009–2010 Välivaara nousi JYPin varakapteeniksi. Hänen runkosarjansa jäi kuitenkin vain 14 ottelun mittaiseksi marraskuussa 2009 tulleen olkapäävamman takia. Välivaara voitti kauden päätteeksi SM-pronssia. Joulukuussa 2009 hän teki JYPin kanssa kolmivuotisen jatkosopimuksen, joka sisälsi option pelata vuoden ulkomailla.

Kaudella 2010–2011 Välivaara teki 34-vuotiaana SM-liigan yhden kauden piste-ennätyksensä tehoilla 8+20=28 ja teki kauden päätteeksi debyyttinsä MM-kilpailuissa. Hän jakoi SM-liigan puolustajien pistepörssin kahdeksannen sijan HPK:n Marko Tuulolan kanssa. Välivaara käytti sopimuksessaan olleen option ulkomaille siirtymisestä ja hän siirtyikin kaudeksi 2011–2012 KHL-joukkue Metallurg Novokuznetskiin. Välivaara oli joukkueen tehokkain puolustaja tehoilla 2+16=18. Hän palasi sopimuksensa mukaisesti taas JYPiin kaudeksi 2012–2013. Välivaara voitti kauden päätteeksi SM-pronssia. Kaudella 2013–2014 hän kuului taas joukkueen kapteenistoon. Välivaara voitti kauden aikana European Trophyn mestaruuden.

Välivaara oli palaamassa kaudeksi 2014–2015 JYPistä tutun päävalmentaja Risto Dufvan alaisuuteen ja siirtyi vuoden mittaisella sopimuksella Rauman Lukkoon. Heinäkuussa 2014 kuitenkin hänen uransa kerrottiin päättyneen lonkkanivelvamman vuoksi.

### Maajoukkueura

Välivaara edusti Suomea MM-kilpailuissa vuonna 2011, jolloin hän voitti maailmanmestaruuden. Yhteensä Välivaara pelasi 45 A-maaottelua tehopistein 2+12=14.

Muuta
-----

Välivaara kasvoi Myllyjärven asuinalueella Jyväskylässä. Hän harrasti myös 13-vuotiaaksi asti jalkapalloa.

Saavutukset
-----------

\* 2 SM-Kultaa

\* 1 MM-Kulta

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1997–1998 | JYP | SM-liiga | 47 | 2 | 3 | 5 | 28 | – | – | – | – | – |
| 1998–1999 | JYP | SM-liiga | 54 | 5 | 7 | 12 | 30 | 3 | 0 | 1 | 1 | 0 |
| 1999–2000 | JYP | SM-liiga | 53 | 5 | 13 | 18 | 8 | – | – | – | – | – |
| 2000–2001 | JYP | SM-liiga | 56 | 6 | 10 | 16 | 28 | – | – | – | – | – |
| 2001–2002 | Tappara | SM-liiga | 52 | 10 | 11 | 21 | 34 | 10 | 1 | 1 | 2 | 4 |
| 2002–2003 | Tappara | SM-liiga | 40 | 7 | 0 | 7 | 16 | – | – | – | – | – | Kanada-malja |
| 2003–2004 | Linköpings HC | Elitserien | 48 | 2 | 14 | 16 | 36 | 5 | 0 | 0 | 0 | 6 |
| 2004–2005 | Linköpings HC | Elitserien | 47 | 5 | 10 | 15 | 48 | 5 | 0 | 1 | 1 | 8 |
| 2005–2006 | Linköpings HC | Elitserien | 42 | 2 | 13 | 15 | 28 | 13 | 0 | 0 | 0 | 33 |
| 2006–2007 | Linköpings HC | Elitserien | 11 | 1 | 0 | 1 | 8 | – | – | – | – | – |
|  | Malmö Redhawks | Elitserien | 31 | 2 | 11 | 13 | 36 | – | – | – | – | – |
| 2007–2008 | Malmö Redhawks | Allsvenskan | 43 | 5 | 23 | 28 | 62 | 9 | 1 | 1 | 2 | 2 |
| 2008–2009 | JYP | SM-liiga | 57 | 6 | 16 | 22 | 48 | 15 | 2 | 6 | 8 | 10 | Kanada-malja |
| 2009–2010 | JYP | SM-liiga | 14 | 3 | 5 | 8 | 10 | 14 | 0 | 2 | 2 | 8 |
| 2010–2011 | JYP | SM-liiga | 53 | 8 | 20 | 28 | 42 | 10 | 1 | 4 | 5 | 6 |  |  |  |  |  |  | MM | 9 | 0 | 3 | 3 | 8 |
| 2011–2012 | Metallurg Novokuznetsk | KHL | 53 | 2 | 16 | 18 | 20 | – | – | – | – | – |
| 2012–2013 | JYP | SM-liiga | 49 | 3 | 7 | 10 | 38 | 11 | 1 | 0 | 1 | 10 |
| 2013–2014 | JYP | SM-liiga | 45 | 3 | 11 | 14 | 32 | 3 | 0 | 1 | 1 | 2 |
| 1 kausi | yhteensä | KHL | 53 | 2 | 16 | 18 | 20 | – | – | – | – | – |
| 11 kautta | yhteensä | SM-liiga | 520 | 58 | 103 | 161 | 314 | 66 | 5 | 15 | 20 | 40 |
| 4 kautta | yhteensä | Elitserien | 179 | 12 | 48 | 60 | 156 | 23 | 0 | 1 | 1 | 47 |

Lähteet
-------

* Jyrki Välivaara The Internet Hockey Databasessa (englanniksi)
* Jyrki Välivaara *Elite Prospects*. Everysport Media Group AB.  (englanniksi)
* Jyrki Välivaaran jääkiekkoura päättyi "melkoinen shokki"

### Viitteet

1. 1 2  Hokkanen, Antti: 13 vuotta ja risat  2.10.2013. JYP.  Arkistoitu 14.7.2014. Viitattu 3.7.2014.
2. ↑  Jyrki Välivaara – Jatkoaika.com – Kaikki jääkiekosta (Arkistoitu – Internet Archive)
3. 1 2 3 4 5 6  EliteProspects
4. ↑  Tapparalle neljä uutta pelaajaa  2.5.2001. Jatkoaika.com. Viitattu 3.7.2014.
5. ↑  Jiri Marusak Tapparaan  29.1.2003. Jatkoaika.com. Viitattu 3.7.2014.
6. ↑  Tarvainen, Peltola ja Välivaara Linköpingiin  15.4.2003. Jatkoaika.com. Viitattu 3.7.2014.
7. 1 2  Jyrki Välivaara jälleen omiensa parissa  10.11.2008. Jatkoaika.com. Viitattu 3.7.2014.
8. ↑  Olli Malmivaara ja Jyrki Välivaara JYP-puolustukseen  21.4.2008. Jatkoaika.com. Viitattu 3.7.2014.
9. ↑  JYPin puolustukseen muutoksia  10.11.2009. Jatkoaika.com. Viitattu 3.7.2014.
10. ↑  Välivaaralle pitkä jatko JYPiin  28.12.2009. Jatkoaika.com. Viitattu 3.7.2014.
11. ↑  Jyrki Välivaara siirtyy Venäjälle  9.6.2011. Jatkoaika.com. Viitattu 3.7.2014.
12. ↑  Kivinen, Anna: JYP kokoaa palapeliä uudelleen – kovia menetyksiä piisaa *Keskisuomalainen*.  5.6.2012. Jyväskylä:  Sanomalehti Keskisuomalainen Oy.  Arkistoitu 24.12.2013. Viitattu 7.6.2012.
13. ↑  Lukko kiinnitti kokemusta puolustukseensa  11.6.2014. Jatkoaika.com. Viitattu 3.7.2014.
14. ↑  Välivaaran pitkä ura ohi  15.7.2014. Jatkoaika.com. Viitattu 15.7.2014.
15. ↑  Tapani Linna: JYPin nuhapyssy keksi, miten sankarivahtia nöyryytetään *KSML.fi – Keskisuomalainen*. Viitattu 2.1.2019.

Suomen joukkue – Jääkiekon MM-kilpailut 2011
4 Väänänen |
5 Kukkonen (**A**) |
6 Jaakola |
9 Koivu (**C**) |
15 Ruutu (**A**) |
18 Lepistö |
19 Välivaara |
20 Pesonen |
21 Niskala |
24 Lajunen |
26 Immonen |
28 Salmela |
29 Nokelainen |
30 Hovinen |
31 Vehanen |
35 Lassila |
37 Pyörälä |
39 Kapanen |
40 Pihlström |
41 Puistola |
47 Lahti |
50 Aaltonen |
58 Joensuu |
64 Granlund |
71 Komarov |
Valmentaja Jukka Jalonen